Η Ημέρα του Παιδιού γιορτάζεται την

**11η Δεκεμβρίου**

**Η 11η Δεκεμβρίου έχει οριστεί ως Παγκόσμια Ημέρα του Παιδιού, μετά από πρωτοβουλία του Ο.Η.Ε. και της UNICEF,**που ιδρύθηκε στις 11 Δεκεμβρίου 1946 με σκοπό να βοηθήσει αρχικά τα παιδιά της Ευρώπης, Μέσης Ανατολής και Κίνας μετά το τέλος του Β’ παγκοσμίου Πολέμου. **Ο εορτασμός της ημέρας αυτής αντικατοπτρίζει τη σημασία που η Διεθνής Κοινότητα αποδίδει στα παιδιά όλου του κόσμου, καθώς και την ανησυχία της σχετικά με την κατάστασή τους.**

Με αφορμή αυτή τη σημαντική ημέρα στο σχολείο μας συζητήσαμε για τα δικαιώματα που θα πρέπει να απολαμβάνουν όλα τα παιδιά του κόσμου και ονειρευτήκαμε έναν κόσμο στον οποίο θα είμαστε όλοι διαφορετικοί μα και όλοι ίσοι!

Το σχολείο μας στα πλαίσια της παγκόσμιας ημέρας του παιδιού κι εν όψει των εορτών των Χριστουγέννων θα αφιερώσει στους μαθητέ, για τον σκοπό αυτόν, τη Δευτέρα 23 / 12 /2024. Δίνοντας σημασία στη μαθητική φωνή έχουν επιλεγεί, κατόπιν εκλογών, τα ΜΑΘΗΤΙΚΑ ΣΥΜΒΟΥΛΙΑ ΣΤ΄ΤΑΞΗ, Πράξη ΣΔ Νο 46/10-12-2024.

**Καθήκοντα**

**Παιχνίδι! Επισκέψεις! Κατασκευές! Ταινίες**

……………………………………………………………………………………………………………………………………

Αφιερωμένο στα παιδιά όλου του κόσμου!

Πρωινό Άστρο

Άλλη χαρά δεν είναι πιο μεγάλη

απ' τη χαρά που δίνεις.

Να το θυμάσαι, κοριτσάκι...

Καλέ θεούλη,

εμείς είμαστε καλά.

Κάνε καλέ θεούλη,

να' χουν όλα τα παιδάκια ένα ποταμάκι γάλα,

μπόλικα αστεράκια, μπόλικα τραγούδια,

έτσι που κι εμείς να μη νιώθουμε ντροπή

για την τόση μας χαρά...

Γ. Ρίτσος

Γιατί η αγάπη για τα παιδιά μας γράφεται με ήττα

Μήπως είμαστε και σίγουροι ότι γνωρίζουμε τα παιδιά; Η αλήθεια πάντως είναι πως η συνάντηση του κόσμου των ανηλίκων με τον κόσμο της ενήλικης ζωής, εγείρει πάντα πολλές απορίες. Συνήθως βέβαια, η ’’αδιαμφισβήτητη’’ ενήλικη εξουσία καταπνίγει την ανησυχία της άγνοιας με το αποστομωτικό **«εγώ ξέρω»** για να το ανατρέψει στη συνέχεια η παιδική παρόρμηση, επιβεβαιώνοντας ότι από την αμφιβολία γεννιέται η γνώση. Τα παιδιά ναι, μπορούν να μας κάνουν καλύτερους και σοφότερους ανθρώπους αρκεί να έχουμε τη διάθεση να κατέβουμε από το βάθρο της ενήλικης υπεροψίας μας, να αναμετρηθούμε ξανά με τα αιώνια ερωτήματα, αλλά και να αφεθούμε σε συναισθήματα που χαρίζουν οι μικρές στιγμές ανθρώπινης συνύπαρξης.

Το ενδιαφέρον είναι πως τα τελευταία χρόνια όλο και περισσότερο ακούγονται παιδαγωγικές συζητήσεις που αφορούν την προσπάθεια στο να ακούσει επιτέλους ο κόσμος των ενηλίκων τις φωνές των παιδιών, καθώς θεωρείται ότι έχει ιδιαίτερη σημασία στο σχολικό πλαίσιο αλλά και στη διαμόρφωση της μετέπειτα κοινωνικής τους ζωής. Το όφελος φυσικά δεν αφορά μόνο τις σχολικές μονάδες αλλά και τα ίδια τα παιδιά, αφού διαμορφώνουν την μαθησιακή διαδικασία και με αυτό τον τρόπο τους δίνονται περισσότερα κίνητρα για μάθηση. Εξασκούνται στον διάλογο, αναπτύσσουν τη συνεργασία και εκφέρουν την προσωπική τους άποψη. Η μάθηση με τον τρόπο αυτό γίνεται ένας διαμορφωτικός παράγοντας αυτοπεποίθησης. Και μήπως, αναντίρρητα, δεν είναι τελικά αυτή η προσδοκία για τις μελλοντικές κοινωνίες;

Μπορεί όλη αυτή η νέα συνθήκη να προκαλεί μια σχετική αμηχανία και αδυναμία στους ενήλικες εκπαιδευτικούς και γονείς ως προς τη συνεργασία και την αμοιβαία λήψη αποφάσεων με τα παιδιά, τους μαθητές, όμως όλη αυτή η από κάτω προς τα πάνω μεταρρύθμιση θα βοηθήσει σίγουρα στη διαμόρφωση περισσότερο συμπεριληπτικών και ισότιμων σχέσεων και θεσμών. Ο στόχος μας πάντοτε παραμένει η διαμόρφωση ενεργητικών και δραστήριων πολιτών που δεν φοβούνται το **λάθος**, όταν αναπόφευκτα θα το συναντήσουν στη ζωή τους, γιατί μέσα στη λέξη λάθος έμαθαν κάνοντας τον αναγραμματισμό ότι κρύβεται ένας μικρός… **άθλος**! Ανθρώπων που έμαθαν ότι η αγάπη γράφεται με **ήττα**...μία ήττα με δύο ταυ, γιατί απλά, όσοι αγαπούν ηττούνται, χάνουν τον εγωισμό, το πείσμα και τη μοναξιά και έτσι γίνονται καλύτεροι!

Ανοίξτε τα μάτια της ψυχής! Ο κόσμος των παιδιών ΜΑΣ είναι μαγικός!